Diari Oficial de la Generalitat Valenciana


Sumari del DOGV 5647, del 26-11-2007 (2007/13229)

Judici ordinari 000042. Notificació de la sentència a Antonia García Bisquert.
------------------------------------------------------------------------------

### Dades del document

Número de DOGV
:   5647

Data del DOGV
:   26-11-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/13833


Data del document
:   15-11-2007

Organisme emissor
:   Juzgado de Primera Instància Número 4 de Dénia

Tipus de document
:   Edicte

Descriptors 

:   * sistema judicial

Judici ordinari 000042. Notificació de la sentència a Antonia García Bisquert. [2007/13367]  
Part demandant: José Antonio Monsonís Bertomeu.  
Part demandada: Antonia García Bisquert.  
En el judici referit s'ha dictat la resolució que, literalment, és com es diu:  
«Sentència número 184/2005  
Dénia, 20 d'octubre de 2005  
Francisca Cotillas Moreno, magistrada jutgessa del Jutjat de Primera Instància i Instrucció número 4 de Dénia i partit, ha vist les presents actuacions de judici ordinari que se segueixen amb el número 42/2004, a instància de Miguel Llobell Perles, en nom i representació de José Antonio Monsonís Bertomeu, assistit pel lletrat Pedro Sánchez Márquez, contra Antonia García Bisquert, en situació processal de rebel·lia, sobre la reclamació d'una quantitat per l'import de 4.719,42 euros, i pertoca dictar la present resolució.  
Antecedents de fet  
Primer. Que José Antonio Monsonís Bertomeu, a través de la seua representació processal, va presentar, en data 26 de gener de 2004, una demanda de judici ordinari contra Antonia García Bisquert, sobre la base dels fets que hi consten i que es donen per reproduïts i, després d'al·legar els fonaments de dret que va estimar aplicables, va sol·licitar que es dictara una sentència que estimara íntegrament la demanda i condemnara la demandada Antonia García Bisquert a pagar a l'actora la quantitat de 4.719,42 euros que deu a la comunitat de propietaris per quotes impagades en compliment de les seues obligacions com a comunera, més el pagament dels interessos des de la interposició de la demanda i les costes d'este procediment.  
Segon. Admesa a tràmit la demanda, es va citar la part demandada perquè dins del termini legal compareguera en les actuacions i formulara l'escrit de contestació, cosa que no va efectuar; per això, mitjançant la provisió d'1 de desembre de 2004 va ser declarada en situació de rebel·lia processal.  
Tercer. Així mateix, mitjançant la provisió d'1 de desembre de 2004 i de conformitat amb l'article 414 de la Llei d'Enjudiciament Civil, es van convocar les parts a l'audiència prèvia ?enregistrada en suport apte per a gravar i reproduir la imatge i el so- al judici que va tenir lloc el dia 8 de juliol de 2005 amb l'assistència de la part actora, a la qual es va oir respecte de la proposició de prova, es va admetre la pertinent i es va assenyalar el dia per al judici.  
Quart. En data 3 d'octubre de 2005, es va efectuar el judici corresponent, que ?enregistrat en suport apte per a gravar i reproduir la imatge i el so- tingué per objecte la pràctica de les proves declarades pertinents i la formulació de conclusions sobre estes; després d'això van quedar les actuacions concloses per a dictar sentència.  
Cinqué. En la tramitació del present procediment s'han observat les prescripcions legals.  
Fonaments de dret  
Primer. José Antonio Monsonís Bertomeu, que intervingué en nom i representació de la Comunitat de Propietaris del Carrer Sagunt, número 9, de Dénia, a través de la seua representació processal, va interposar una demanda per a reclamar la quantitat per l'import de 4.719,42 euros, que se substanciarà pels tràmits del judici ordinari, contra Antonia García Bisquert, sobre la base que la demandada és propietària del pis 4t, porta 13, escala A, de l'edifici siti al carrer de Sagunt, número 9, de Dénia (Alacant), i ha impagat diverses quotes ordinàries de comunitat (de 72 euros al trimestre); l'import del que deu ascendeix a la quantitat reclamada mitjançant la present demanda.  
Citada a termini la demandada, no va comparéixer, i per això va ser declarada en situació processal de rebel·lia, i atés que la declaració de rebel·lia no equival al sotmetiment a la demanda, es manté per a la part actora l'obligació d'acreditar els elements de fet necessaris perquè tinga èxit la seua pretensió.  
Segon. Així doncs, atés que de conformitat amb el que disposa l'article 9.1.e de la LPH entre les obligacions de cada propietari està la de "contribuir, d'acord amb la quota de participació fixada en el títol o amb el que s'ha establit especialment, a les despeses generals per al sosteniment adequat de l'immoble, els seus serveis, càrregues i responsabilitats que no siguen susceptibles d'individualització", de la testimonial practicada en el present procediment de Francisco Reig Pérez, administrador de finques, es dedueix la realitat del deute reclamat conforme al que exposa la demanda; és a dir, per haver deixat de pagar la senyora García Bisquert (quant a propietària del pis 4t, porta 13, escala A, de l'edifici siti al carrer de Sagunt, número 9, de Dénia, com es desprén de la nota simple informativa que s'adjunta a la demanda com a document número 1) diverses quotes comunitàries. Per tot això, la demanda ha de ser íntegrament estimada.  
Tercer. Pertoca així mateix, acordar el pagament dels interessos legals de la quantitat reclamada des del moment de la interpel·lació judicial, ja que la demandada ha incorregut en mora, de conformitat amb el que disposen els articles 1100, 1101 i 1108 del Codi Civil; este últim assenyala el precepte que, "si l'obligació consisteix en el pagament d'una quantitat de diners i el deutor incorre en mora, la indemnització de danys i perjudicis, si no n'hi ha un pacte contrari, consistirà a pagar els interessos convinguts i, si no n'hi ha conveni, en l'interés legal" i, d'acord amb l'article1 576.1 de la Llei d'Enjudiciament Civil, tota sentència o resolució que condemne a pagar una quantitat de diners determinarà, en favor del creditor, la meritació d'un interés anual igual a l'interés legal dels diners incrementat en dos punts.  
Quart. Vist el contingut de l'article 394.1 de la LEC, i atés que la demanda és estimada íntegrament, les costes processals produïdes s'han d'imposar a la part demandada.  
Vistos els articles citats i la resta de disposicions aplicables amb caràcter general i pertinent.  
Dispositiva  
Amb l'estimació de la demanda interposada pel procurador dels tribunals, senyor Llobell Perles, en nom i representació de José Antonio Monsonís Bertomeu, qui intervé en nom i representació de la comunitat de propietaris de l'edifici siti al carrer de Sagunt, número 9, de Dénia (Alacant), contra Antonia García Bisquert, sobre la reclamació d'una quantitat per l'import de quatre mil set-cents dènou euros i quaranta-dos cèntims (4.719,42 euros), condemne la demandada esmentada a pagar a l'actor la dita quantitat que haurà d'incrementar-se d'acord amb els interessos previstos legalment des de la data de la interpel·lació judicial i incrementats en dos punts a partir d'esta resolució, fins a fer-ne el pagament complet; així com a pagar les costes processals produïdes en el present procediment.  
Notifiqueu esta resolució a les parts, fent-los saber que no és ferma i que hi poden interposar un recurs d'apel·lació en la forma que disposen els articles 457 i següents de la Llei d'Enjudiciament Civil, de què coneixerà l'Audiència Provincial d'Alacant.  
Esteneu una testimoniança d'esta sentència perquè s'unisca a les presents actuacions i que es duga l'original al llibre de sentències d'este Jutjat.  
Esta és la meua sentència, que pronuncie, mane i firme.»  
Atés que es desconeix l'actual domicili o residència de la part demandada, mitjançant la provisió de 15 de novembre de 2005 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte per a dur a terme la diligència de notificació de sentència a Antonia García Bisquert.  
Dénia, 15 de novembre de 2005.- El secretari judicial: José Luis Ramos Lejudo.